CELEX: 62014FN0098
Language: fi
Date: 2014-09-29 00:00:00
Title: Asia F-98/14: Kanne 29.9.2014 – ZZ v. neuvosto

1.12.2014   
            
            
               FI
            
            
               Euroopan unionin virallinen lehti
            
            
               C 431/50
            
         Kanne 29.9.2014 – ZZ v. neuvosto
   (Asia F-98/14)
   (2014/C 431/79)
   Oikeudenkäyntikieli: ranska
   
      Asianosaiset
   
   
      Kantaja: ZZ (edustaja: asianajaja M. Velardo)
   
      Vastaaja: Euroopan unionin neuvosto
   
      Oikeusriidan kohde ja kuvaus
   
   Kahden neuvoston henkilöstötiedotteen osittainen kumoaminen siltä osin kuin niissä sidotaan matkasta asemapaikasta lähtöpaikkakunnalle aiheutuneiden kulujen korvaaminen ja matkapäivät ulkomaankorvaukseen ja maastamuuttokorvaukseen ja vaatimus vastaajan velvoittamisesta korvaamaan väitetysti aiheutunut henkinen kärsimys ja aineellinen vahinko.
   
      Vaatimukset
   
   
               —
            
            
               Päätös (päätös nro 2/2014), joka sisältyy 9.1.2014 päivättyyn henkilöstötiedotteeseen 13/14, jolla matkapäiviin sovellettavaa järjestelmää on muutettu sen johdosta, että 1.1.2014 lukien sovelletaan henkilöstösääntöjen liitteessä V olevaan 7 artiklaan sisältyvää säännöstä, ja päätös (päätös nro 12/2014), joka sisältyy henkilöstötiedotteeseen 9/14, jolla matkakuluihin sovellettavaa järjestelmää on muutettu sen johdosta, että 1.1.2014 lukien sovelletaan henkilöstösääntöjen liitteessä VII olevaan 8 artiklaan sisältyvää säännöstä, joita liitteitä on muutettu unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta 22.10.2013 annetulla Euroopan parlamentin ja neuvoston asetuksella (EU, Euratom) N:o 1023/2013, joka on julkaistu Euroopan unionin virallisessa lehdessä nro L 287 29.10.2013, on kumottava SEUT 270 artiklan nojalla. Kumoamisvaatimus koskee vain mainittujen henkilöstötiedotteiden sitä osaa, jossa oikeus matkakuluihin ja matkapäiviin sidotaan ulkomaankorvaukseen ja maastamuuttokorvaukseen, sekä henkilöstötiedotteen 9/14 6 artiklaa, jossa asetetaan uusia lähtöpaikkakunnan määrittämistä koskevia edellytyksiä.
            
         
               —
            
            
               Vastaaja on velvoitettava korvaamaan kantajalle 1 65  596,42 euroa aiheutuneesta aineellisesta vahingosta ja 40  000 euroa henkisestä kärsimyksestä.
            
         
               —
            
            
               Vastaaja on velvoitettava maksamaan aiheutuneesta henkisestä kärsimyksestä ja aineellisesta vahingosta maksettavalle korvaukselle viivästyskorkoa ja hyvityskorkoa 6,75 prosentin korkokannalla.
            
         
               —
            
            
               Neuvosto on velvoitettava korvaamaan oikeudenkäyntikulut.